# data[].attributes.body
El nostre poble : Tordera

Està situat a la comarca del Maresme, a la província de Barcelona. És quasi una ciutat. Té 16.345 hab. (2014). És el poble més gran de la comarca, amb 84 km² de superfície. Està a la vora de la costa a uns 7 kms.  Tordera es troba a 36 Km de Girona i a uns 64 de Barcelona. Es compon d'un nucli històric al costat de la Tordera, en un turó. Hi ha diversos barris Sant Daniel, Sant Andreu, Sant Pere... i urbanitzacions disperses pel terme municipal (Urb. St. Daniel, Niàgara Parc, Àgora Parc). El topònim Tordera deriva del llatí turdaria, «lloc de tords», és a dir, terra de tords, documentat al segle X com aTordaria.

Al voltant de Tordera trobem molts pobles com per exemple: Blanes, Malgrat de Mar, Fogars de la Selva, Hostalric, Palafolls... Està molt ben comunicat: té una estació de tren, la N-II,  les autopistes E-15 i C-32.

Té un casc antic molt maco amb carrers petits i estrets al voltant de l’església. Pel mig del poble passa la Tordera que té un pont de ferro que antigament era de fusta i per on és molt agradable passejar. Té forces instal·lacions esportives i culturals com ara: dos pavellons municipals, una piscina coberta, un camp de futbol, un teatre i una biblioteca. Hi ha cinc escoles de primària, quatre instituts i també dues llars d’infants.

Els diumenges pel matí hi ha un important mercat on s'hi pot trobar de tot: roba, fruita, plantes, animals, perfums, llaminadures, xurros amb xocolata... Hi vénen moltes persones dels pobles del voltant i molts turistes en autocar, sobretot francesos i anglesos.

També  molta gent ve a Tordera pels esports. El nostre poble té gran tradició en el hoquei i el patinatge i el club patí Tordera ha competit molts anys a la divisió d’honor.

Tenim una fàbrica que es diu Massimo Dutti i que dona feina a molta gent del poble i dels voltants.

Una curiositat és tenir un castell medieval, que és un restaurant on fan espectacles i tornejos i els turistes mengen amb les mans com es feia a l’època medieval. És un poble molt tranquil i a tots nosaltres ens agrada viure aquí.

# data[].attributes.body
L'ajuntament i l'esglèsia